stanford-oval/wikipedia huggingface dataset:
Jean-Guihen Queyras

Jean-Guihen Queyras (s. 1967 Montreal, Quebec) on ranskalainen sellisti.
Queyras asui lapsena Kanadassa ja Algeriassa, mutta muutti perheineen Ranskaan, jossa aloitti varhaiset musiikkiopintonsa. Hän opiskeli myöhemmin Freiburgin musiikkiyliopistossa ja Mannes College of Musicissa. Hänet palkittiin Paulon sellokilpailussa vuonna 1991. Hän sai vuonna 2002 Toronton kansainvälisen Glenn Gould -palkinnon, jonka hänelle antoivat Pierre Boulez ja Glenn Gould Foundation. Queyrasista tuli säännöllinen Boulez'n johtaman Ensemble InterContemporainin soittaja. Tämän kokemuksen myötä hänellä kehittyi suuri kiinnostus uuden ja avantgardistisen musiikin soittamiseen. Hän kuitenkin saavutti mainetta myös Bachin sellosarjojen esittäjänä. Hän on esittänyt säännöllisesti sellolle tehtyä konsertto-ohjelmistoa.
Queyras on esiintynyt muiden muassa Philharmonia-orkesterin, Orchestre de Parisin, NHK:n sinfoniaorkesterin, Tokion sinfoniaorkesterin, Rotterdamin filharmonikkojen, Zürichin Tonhalle-orkesterin, Leipzigin Gewandhaus-orkesterin, Budapestin festivaaliorkesterin, Orchestre de la Suisse Romanden ja Alankomaiden filharmonikkojen kanssa. Kapellimestareita, joiden kanssa hän on tehnyt yhteistyötä, ovat olleet muiden muassa Frans Brüggen, Günther Herbig, Iván Fischer, Philippe Herreweghe, Yannick Nézet-Séguin, Jiří Bělohlávek, Oliver Knussen ja Roger Norrington. Queyras on esiintynyt säännöllisesti solistina varhaiseen musiikkiin keskittyneiden Freiburger Barockorchester - ja Akademie für Alte Musik Berlin -kokoonpanojen kanssa. Hän on kamarimuusikkona tehnyt yhteistyötä Emmanuel Pahudin, Alexandre Tharaud'n, Aleksandr Melnikovin ja Isabelle Faustin kanssa. Hän on Arcanto-kvartetin jäsen ja on esiintynyt kahden zarb-spesialistin, Keyvan ja Bijan Chemiranin kanssa.
Queyras on urallaan antanut näkyvyyttä nykymusiikille yhteistyöllään sellaisten säveltäjien kuin Bruno Mantovanin, Jörg Widmannin ja Pierre Boulezin kanssa. Hän tilasi Thomas Larcherilta teoksen soolosellolle ja jousiorkesterille. Hän toimi solistina Michael Jarrellin ja Johannes Maria Staudin konserttojen kantaesityksissä.
Queyras on soittanut Gioffredo Cappan vuoden 1696 sellolla, jonka hän sai lainaksi Mécénat Musical Société Généralelta marraskuussa 2005. Hän on toiminut Freiburgin musiikkiyliopiston professorina.
Aiheesta muualla

Viralliset sivut (englanniksi) (ranskaksi)
Jean-Gabriel Pageau

| Jean-Gabriel Pageau |
| --- | --- |

Henkilötiedot
Syntynyt: 11. marraskuuta 1992 (ikä 31) Ottawa
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  83 kg
Seura
Seura:  New York Islanders
Sarja:  NHL
Pelinumero:  44
Pelaajaura
Pääsarjaura:  2012–
Aik. seurat:  Ottawa Senators (NHL) Binghamton Senators (AHL)
NHL-varaus:  96. varaus, 2011 Ottawa Senators
Jean-Gabriel Pageau (s. 11. marraskuuta 1992) on kanadalainen jääkiekkoilija, joka edustaa NHL-seura New York Islandersia. Hän on Ottawa Senatorsin neljännen kierroksen varaus vuoden 2011 varaustilaisuudesta. Pageau on kanadanranskalainen.
Ura

Pageaun varasi kotikaupungin joukkue Ottawa Senators vuoden 2011 varaustilaisuudessa. Pageaun ammattilaisura alkoi kaudella 2012–2013 Ottawan AHL:ssä pelaavassa farmiseura Binghamton Senatorsissa. 69 pelaamassaan ottelussa Pageau teki seitsemän maalia ja yhteensä 29 pistettä ennen kuin sai kutsun NHL:ään 10. huhtikuuta 2013. Pageau pysyi NHL:ssä kauden loppuun asti tehden kaksi maalia ja neljä pistettä yhdeksässä runkosarjan pelissä. 5. toukokuuta 2013 Pageau teki hattutempun itäisen konfrenenssin neljännenfinaaleiden kolmannessa ottelussa Montreal Canadiensia vastaan. Ottawa voitti pelin 6–1. Hän oli vasta toinen pudotuspeleissä hattutempun tehnyt Senatorsin pelaaja. Ensimmäinen oli Daniel Alfredsson. Siirtotakarajalla helmikuussa 2020 Senators kauppasi Pageaun New York Islandersiin vaihdossa ensimmäisen kierroksen varausvuoroon vuoden 2020 varaustilaisuudessa ja lisäksi kahteen ehdolliseen varausvuoroon.
Käännös suomeksi
Carl Friedrich von Gerber

Carl Friedrich von Gerber
Carl Friedrich von Gerber (11. huhtikuuta 1823 – 23. joulukuuta 1891) oli saksalainen oikeustieteilijä ja valtiomies.
Gerber oli Paul Labandin ohella saksalaisen valtio-oikeuden myöhäisperustuslaillisen koulukunnan perustajaisä, ja hänen pääteoksensa oli Grundzüge des öffentlichen Rechts (1865). Gerber hahmotteli vastausta kysymykseen, millaiseksi valtio on oikeudellisessa suhteessa miellettävä, jotta valtioon kohdistuva oikeudellinen sääntely olisi ylipäätään mahdollista. Hänen valtio-oikeudellisen järjestelmänsä perusajatuksena oli yksityisoikeuden tavoin vapaa tahdonvalta, mutta yksityisoikeudesta poiketen tuon tahdonvallan kantajana oli valtio oikeushenkilönä ja se kohdistui valtion alamaisiin. Oppi valtion oikeushenkilöllisyydestä toimi valtio-oikeudellisen sääntelyn ennakkoehtona. Gerber korosti, että hänen hahmottelemansa käsitejärjestelmä oli pätevã vain nykyaikaisen yhteiskunnan oloissa mutta ei sen sijaan keskiaikaisten tai feodaalisten suhteiden vallitessa.
Jarkko Räsänen

| Jarkko Räsänen |
| --- | --- |

Henkilötiedot
Syntynyt: 1984 Suomi
Taiteilija
Kuuluisimpia töitä:  Ordered Dance Online
Jarkko Räsänen (s. 1984) on suomalainen mediataiteilija. Räsänen on kehittänyt ohjelmiston, joka muokkaa käyttäjän lataamat kuvat digitaalisiksi maalauksiksi. Ohjelmisto pilkkoo käyttäjän lataamat kuvat ohuiksi viipaleiksi ja sommittelee ne uuteen järjestykseen niiden sisällön, kuten kirkkauden tai värien, perusteella. Räsäsen teos O.D.O. (Ordered Dance Online) on osa Kiasman ARS17+ Online Art -kokoelmaa.
Teokset

Caribean Blues (2016)
Ordered Dance (2016)
Pingpong (2016)
Sodankylä (2016)
O.D.O. (Ordered dance online) (2017)
Aiheesta muualla

Jarkko Räsäsen kotisivut (Arkistoitu – Internet Archive)
Ordered Dance Online ARS17+ Online Art -kokoelma.
ARS17 - Jarkko Räsänen YouTube.  8.3.2017. Kiasma.
Chilen jääkiekkomaajoukkue

Chilen jääkiekkomaajoukkue edustaa Chileä kansainvälisissä jääkiekko-otteluissa. Chile on ollut Kansainvälisen jääkiekkoliiton IIHF:n jäsen vuodesta 1999 alkaen. Vuonna 2022 maassa oli 120 rekisteröitynyttä miesjääkiekkoilijaa ja seitsemän jäähallia. Vuonna 2022 sitä ei ollut vielä sijoitettu maailmanrankingiin.
Vuonna 2017 Chilessä muodostettiin ensimmäistä kertaa virallinen jääkiekkomaajoukkue, joka otti osaa Etelä-Amerikan maiden turnaukseen.
Jemenin energiapolitiikka

Jemenin energiapolitiikka kertoo Jemenin energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.
Jemen tuottaa öljyä ja kaasua.
Sähkö

Vuonna 2019 alle puolet jemeniläisistä oli sähköverkon ulottuvissa, kaupungissa sähköt oli 72 prosentilla ja maaseudulla 31 prosentilla. Sähköttömiä asukkaita oli 16 miljoonaa.
Sähköstä 85% tuotettiin fossiilisilla polttoaineilla ja 15% aurinkovoimalla.
Energiantuotanto ja vienti

| Energiantuotanto> .. | Energiantuotanto> .Väestö.(milj.) | Energiantuotanto> Sähkön.kulutus.(TWh) | Energiantuotanto> .CO2.Mt | Energiantuotanto> Energian.tuotanto.Mtoe | Energiantuotanto> Energian.vienti.Mtoe |
| --- | --- | --- | --- | --- | --- |
| 2004 | 20,3 | 3,4 | 17 | 20,6 | 13,2 |
| 2007 | 22,4 | 4,5 | 21 | 16,5 | 8,8 |
Ilmastopolitiikka

YK:n tilastojen mukaan Jemenin hiilidioksidipäästöt henkeä kohti olivat maailman maista matalimpia vuosina 1990–2003 eli noin 0,8–0,9 tonnia per asukas vuodessa.
Champawatin piirikunta

Champawatin piirikunta (hindiksi चम्पावत ज़िला, Campāvata zilā, sanskritiksi चम्पावतमण्डलम्, Campāvatamaṇḍalam) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Pithoragarhin ja Almoran piirikuntiin, lännestä Nainitalin piirikuntaan, etelästä Udham Singh Nagarin piirikuntaan ja idästä Nepaliin.
Jean Marais

Jean Marais vuonna 1947 Carl Van Vechtenin kuvaamana.
Jean Marais (alk. Jean-Alfred Villain-Marais, 11. joulukuuta 1913 Cherbourg, Ranska – 8. marraskuuta 1998 Cannes, Ranska) oli ranskalainen näyttelijä ja ohjaaja.
Hänen tunnetuimmat roolinsa olivat Jean Cocteaun elokuvassa Kaunotar ja hirviö vuodelta 1946, jossa hän esitti kolme roolia mukaan lukien hirviön roolin, ja 1960-luvun Fantômas-trilogiassa (Fantomas – sadan naamion mies (Fantômas), 1964, Fantomas nauraa kuolemalle (Fantômas se déchaîne), 1965 ja Fantomas uhkaa maailmaa (Fantômas contre Scotland Yard), 1967), joissa hän esitti sekä Fantômas-superrikollista että tätä jahtaavaa toimittaja Jérôme Fandoria. Marais’n viimeiseksi elokuvaksi jäi Bernardo Bertoluccin Koskematon kauneus (1996).
Marais'ta tuli  Cocteaun suojatti ja pitkäaikainen puoliso.
Aiheesta muualla

Wikimedia Commonsissa on kuvia tai muita tiedostoja aiheesta .
Jean Marais Internet Movie Databasessa. (englanniksi)
Jenna Nighswonger

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. marraskuuta 2000 (ikä 23)
Pelipaikka: puolustaja
Seura
Seura: NJ/NY Gotham FC
Maajoukkue
| 2023– | Yhdysvallat | 6 | (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 4. huhtikuuta 2024.
| Mitalit>  Olympialaiset  |
| --- | --- | --- |
|  Kultaa | Pariisi 2024 | Jalkapallo |
Jenna Nighswonger (s. 28. marraskuuta 2000) on yhdysvaltalainen jalkapalloilija. Hän edustaa NWSL-liigassa pelaavaa NJ/NY Gothamia ja Yhdysvaltain naisten maajoukkuetta. Hänen pelipaikkansa on puolustaja.
Nighswonger pelasi useissa Yhdysvaltain nuorisomaajoukkueissa. Hän pelasi naisten maajoukkueessa ensimmäisen kerran joulukuussa 2023 Kiinaa vastaan. Hän teki CONCACAF Gold Cupissa 2024 yhden maalin alkulohko-ottelussa Dominikaanista tasavaltaa vastaan rangaistuspotkusta ja yhden maalin puolivälieräottelussa Kolumbiaa vastaan. Yhdysvallat voitti Gold Cupin ja Nighswonger pelasi vielä välierässä mutta ei enää loppuottelussa.
Aiheesta muualla

Kuvia tai muita tiedostoja aiheesta Jenna Nighswonger Wikimedia Commonsissa
Yhdysvaltain joukkue – Kesäolympialaiset 2024
1 Naeher |
2 Fox |
3 Albert |
4 Girma |
5 Rodman |
6 Krueger |
7 Dunn |
8 Williams |
9 Swanson |
10 Horan |
11 Smith |
12 Davidson |
13 Nighswonger |
14 Sonnett |
15 Shaw |
16 Lavelle |
17 Coffey |
18 Murphy |
20 Bethune |
21 Sams |
Valmentaja Hayes
Dachhiri Sherpa

Dachhiri Sherpa
Dachhiri Dawa Sherpa (nepaliksi दाछिरी शेर्पा, Dāchirī Śerpā; s. 13. marraskuuta 1969 Chulemo-Taskindu Solukumbu) on nepalilainen kestävyysurheilija.
Ennen kestävyysurheilijan uraansa Sherpa vietti seitsemän vuotta luostarissa Bhutanissa. Hän on muun muassa voittanut 4 000 metrin korkeudessa Himalajan vuoristossa käydyn tuhannen kilometrin mittaisen vaelluskilpailun sekä voittanut ja saavuttanut palkintosijoja lukuisissa ultrajuoksukilpailuissa ja vuoristomaratonjuoksuissa. Hän on myös kiivennyt Mount Everestille.
2006 Torinon olympialaisissa Sherpa muodosti maansa yhden urheilijan kisajoukkueen. Hän osallistui 15 kilometrin perinteisen hiihtotavan kilpailuun, jossa sijoittui maaliin tulleista kolmanneksi viimeiseksi.
Sherpalla ja hänen sveitsiläisellä vaimollaan on yhdeksän lasta.
Cheap Thrills (Big Brother and the Holding Companyn albumi)

| Cheap Thrills Big Brother and the Holding Company |
| --- | --- | --- |

Studioalbumin tiedot
 Äänitetty : 2. maaliskuuta – 20. toukokuuta 1968
 Julkaistu: 12. elokuuta 1968
 Formaatti: LP
 Tuottaja(t): John Simon
 Tyylilaji: blues rock, psykedeelinen rock, acid rock
 Kesto: 37.11
 Levy-yhtiö: Columbia
Big Brother and the Holding Companyn muut julkaisut
| Big Brother and the Holding Company 1967 | Cheap Thrills 1968 | Be a Brother 1970 |
Janis Joplinin muut julkaisut
| Big Brother and the Holding Company 1967 | Cheap Thrills 1968 | I Got Dem Ol’ Kozmic Blues Again Mama! 1969 |
Cheap Thrills on kalifornialaisen Big Brother and the Holding Company -yhtyeen toinen levy, joka julkaistiin vuonna 1968. Cheap Thrills oli yhtyeen viimeinen albumi, jolla Janis Joplin oli mukana.
Tuotanto

Levy kuulostaa osin livenä äänitetyltä (raidat 1, 2, 5, 7), mutta todellisuudessa yleisön äänet on lisätty enimmäkseen jälkeen päin vain levyn viimeisen raidan ollessa todellinen live-taltiointi. Levyn alussa kuullaan rock-konserttien järjestäjänä tunnetun Bill Grahamin avaussanat. Tuotannollisesti levy on soundiltaan tuonkin ajan mittapuulla suhteellisen karkea, mikä oli tarkoituskin. Osittain tämä liittyy pyrkimykseen tavoittaa livenä soittamisen tunnelma. Levy julkaistiin alun perin sekä stereo- että mono-painoksena.
Levyn kappaleet

Levyn aloittaa "Combination of the Two", joka on hyväntuulinen rock-kappale, jossa kitaristi Sam Andrew laulaa säkeistöjen alkuosat ja Joplin liittyy mukaan myöhemmin. "I Need a Man to Love" on blues-henkinen rock-kappale, jossa Joplin astuu jo kunnolla esiin laulajana. Kolmas raita on George Gershwinin vuonna 1934 Porgy and Bess -oopperaan säveltämä kuuluisa aaria "Summertime" sovitettuna psykedeeliseen rock-soundiin. Myöhemmin Joplin esitti kappaletta myös puhallinorkesterin kanssa. A-puolen päättää "Piece of My Heart", joka on rock-sovitus soul-laulaja Erma Franklinin kappaleesta.
B-puolen aloittaa pelkän pianon ja akustisen kitaran säestämä "Turtle Blues", jossa Joplin pääsee tulkitsemaan perinteisempää bluesia. Seuraavaksi kuullaan ajalleen tyypillinen psykedeelisempi "Oh Sweet Mary" ja levyn päättää yhdeksän minuuttinen versio blues-laulaja Big Mama Thorntonin kappaleesta "Ball and Chain". Kappaleen alkuperäinen versio on varsin tavanomainen hidas blues-laulu, mutta Joplin on lisännyt siihen breikkejä ja muuttanut melodiaa, antaen kappaleelle hyvin erilaisen ilmeen. Tällä raidalla Joplin venyttää myös antaumuksellisen laulutyylinsä äärimmilleen.
Vastaanotto

Kaupallinen vastaanotto levylle oli mainio ja se pysyi yhteensä kahdeksan viikkoa USA:n albumilistan kärjessä (eräässä vaiheessa Jimi Hendrixin Electric Ladyland syrjäytti sen). Kriitikoilta levy sai alun perin osin ristiriitaisen vastaanoton. Jotkut pitivät sitä erinomaisena, mutta toiset olivat arvioissaan varauksellisempia. Myöhemmin levyä on alettu pitää rockin keskeisiin klassikolevyihin kuuluvana. Useat arvioijat ovat nostaneet sen myös Joplinin uran kohokohdaksi, joskaan tästä ei vallitse täydellistä yksimielisyyttä. Vuonna 2012 levy pääsi Yhdysvaltain kongressin kirjaston kansalliseen arkistoon (National Recording Registry), jonne valitaan esteettisesti, historiallisesti tai kulttuurisesti merkittäviä äänitteitä.
Levyn nimi ja kansitaide

Ensimmäinen ehdotus levyn nimeksi oli "Sex, Dope and Cheap Thrills" ("seksiä, huumeita ja kehnoja viboja"), mutta Columbia Recordsin edustajat halusivat lyhentää sen. Kansikuvan suhteen yhtye ehdotti kuvaa jäsenistään alasti sängyssä. Tämäkään idea ei mennyt levy-yhtiön puolella lävitse. Levyn lopullinen kansi on sarjakuvapiirtäjä Robert Crumbin laatima ja sommittelultaan sarjakuvamainen, jokaisen kappaleen ja esittäjän saadessa oman ruutunsa. Kansi oli tarkoitettu ensin takakanneksi, mutta Joplin halusi, että siitä tulee varsinainen kansikuva. Myöhemmin kansi on pärjännyt hyvin, kun on valittu rock-levyjen parhaita kansitaiteita (esimerkiksi yhdeksänneksi paras Rolling Stone -lehden katsauksessa). Underground-piireissä toiminut Crumb ei halunnut kannesta rahallista korvausta. Levy-yhtiö ei ollut yhteydessä Crumbiin vaan kansi tuli heille Joplinin välittämänä.
Kappaleet > A-puoli

Combination of the Two – 5.48 (säv. Sam Andrew)
I Need a Man to Love – 4.52 (säv. Andrew, Janis Joplin)
Summertime – 3.58 (säv. George Gershwin, Ira Gershwin, DuBose Heyward)
Piece of My Heart – 4.14 (säv. Bert Berns, Jerry Ragovoy)
Kappaleet > B-puoli

Turtle Blues – 4.21 (säv. Janis Joplin)
Oh, Sweet Mary – 4.14 (säv. Peter Albin, Andrew, David Getz, James Gurley, Joplin)
Ball and Chain – 9.29 (säv. Big Mama Thornton)
Kokoonpano

Janis Joplin – laulu
Peter Albin – basso, kitara
Sam Andrew – kitara, basso, laulu
James Gurley – kitara
David Getz – piano, rummut
Arviot

Allmusic:
Carmen Tyson-Thomas

| Carmen Tyson-Thomas |
| --- | --- |
 Carmen Tyson-Thomas islantilaisen Keflavíkin pelaajana vuonna 2015.
Henkilötiedot
Syntynyt: 10. tammikuuta 1991 (ikä 33) Philadelphia
Kansalaisuus:  Yhdysvallat
Koripalloilija
Aktiivisena:  2009–
Pelipaikka:  laitahyökkääjä
Pituus:  175 cm
Nyk. joukkue:  Torpan Pojat
Sarja:  Naisten Korisliiga
Yliopistojoukkueet
2009–2013:  Syracuse Orange
Carmen Tyson-Thomas (s. 10. tammikuuta 1991 Philadelphia) on yhdysvaltalainen koripalloilija, pelipaikaltaan laitahyökkääjä. Hän on pituudeltaan 175-senttimetrinen. Hän edustaa Suomen Korisliigassa helsinkiläisseura Torpan Poikia.
Brown edusti Yhdysvaltain yliopistosarjoissa kausina 2009–2013 Syracusen yliopiston Orange-joukkuetta. Hän on pelannut ulkomailla Sloveniassa, Chilessä, Islannissa, Australiassa, Mosambikissa ja vuodesta 2021 alkaen Suomessa. Hän edusti kaudella 2021–2022 Korisliigassa Tapiolan Honkaa. Hänen ottelukohtaiset keskiarvonsa tuolla kaudella olivat 23,3 pistettä, 14,0 levypalloa ja 2,3 syöttöä. Hän oli ykkönen koko liigan piste- ja levypallotilastossa. Kaudella 2022–2023 hän teki Espoo Basket Teamissa ottelua kohden 26,5 pistettä, otti 12,5 levypalloa ja antoi 4,2 koriin johtanutta syöttöä. Hän otti yhtä ottelua kohden 3,4 riistoa ja sijoittui toiseksi liigan piste- ja riisto- sekä kolmanneksi levypallotilastossa. Kaudella 2023–2024 Tyson-Thomas edustaa Torpan Poikia.
Itävallan Grand Prix 1977

Itävallan Grand Prix 1977 oli Formula 1 -sarjan osakilpailu, joka ajettiin Österreichringin radalla 14. elokuuta 1977.
Tulokset

| Sijoitus | Nro | Kuljettaja | Talli | Kierroksia | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 17 |  Alan Jones | Shadow-Ford | 54 | 1:37:16.49 | 14 | 9 |
| 2 | 11 |  Niki Lauda | Ferrari | 54 | + 0:20.13 | 1 | 6 |
| 3 | 8 |  Hans Joachim Stuck | Brabham-Alfa Romeo | 54 | + 0:34.5 | 4 | 4 |
| 4 | 12 |  Carlos Reutemann | Ferrari | 54 | + 0:34.75 | 5 | 3 |
| 5 | 3 |  Ronnie Peterson | Tyrrell-Ford | 54 | + 1:12.09 | 15 | 2 |
| 6 | 2 |  Jochen Mass | McLaren-Ford | 53 | + 1 Kierros | 9 | 1 |
| 7 | 24 |  Rupert Keegan | Hesketh-Ford | 53 | + 1 Kierros | 20 |  |
| 8 | 7 |  John Watson | Brabham-Alfa Romeo | 53 | + 1 Kierros | 12 |  |
| 9 | 27 |  Patrick Nève | March-Ford | 53 | + 1 Kierros | 22 |  |
| 10 | 30 |  Brett Lunger | McLaren-Ford | 53 | + 1 Kierros | 17 |  |
| 11 | 28 |  Emerson Fittipaldi | Fittipaldi-Ford | 53 | + 1 Kierros | 23 |  |
| 12 | 33 |  Hans Binder | Penske-Ford | 53 | + 1 Kierros | 19 |  |
| 13 | 4 |  Patrick Depailler | Tyrrell-Ford | 53 | + 1 Kierros | 10 |  |
| 14 | 34 |  Jean-Pierre Jarier | Penske-Ford | 52 | + 2 Kierrosta | 18 |  |
| 15 | 19 |  Vittorio Brambilla | Surtees-Ford | 52 | + 2 Kierrosta | 13 |  |
| 16 | 18 |  Vern Schuppan | Surtees-Ford | 52 | + 2 Kierrosta | 25 |  |
| 17 | 36 |  Emilio de Villota | McLaren-Ford | 50 | Onnettomuus | 26 |  |
| Kesk. | 20 |  Jody Scheckter | Wolf-Ford | 45 | Pyörähdys | 8 |  |
| Kesk. | 1 |  James Hunt | McLaren-Ford | 43 | Moottori | 2 |  |
| Kesk. | 23 |  Patrick Tambay | Ensign-Ford | 41 | Moottori | 7 |  |
| Kesk. | 6 |  Gunnar Nilsson | Lotus-Ford | 38 | Moottori | 16 |  |
| Kesk. | 16 |  Arturo Merzario | Shadow-Ford | 29 | Vaihdelaatikko | 21 |  |
| Kesk. | 26 |  Jacques Laffite | Ligier-Matra | 21 | Öljyvuoto | 6 |  |
| Kesk. | 5 |  Mario Andretti | Lotus-Ford | 11 | Moottori | 3 |  |
| Kesk. | 10 |  Ian Scheckter | March-Ford | 2 | Onnettomuus | 24 |  |
| Kesk. | 22 |  Clay Regazzoni | Ensign-Ford | 0 | Onnettomuus | 11 |  |
| DNQ | 38 |  Brian Henton | March-Ford |  |  |  |  |
| DNQ | 39 |  Ian Ashley | Hesketh-Ford |  |  |  |  |
| DNQ | 25 |  Hector Rebaque | Hesketh-Ford |  |  |  |  |
| DNQ | 9 |  Alex Ribeiro | March-Ford |  |  |  |  |
Muuta

Nopein kierros: John Watson 1:40.960
Jones ei päässyt kuulemaan kansallislaulua, koska järjestäjillä ei ollut Australian kansallislaulun musiikkia mukanaan eivätkä he osanneet odottaa yllätysvoittajaa palkintokorokkeelle. Sen sijaan Jonesin voiton kunniaksi soitettiin Happy Birthday (suom. Paljon onnea vaan).
Alan Jonesin ensimmäinen voitto ja palkintosija
Rupert Keegan paras sijoitus
John Yuda Msuri

| Mitalit> Maa:   Tansania.Miesten yleisurheilu.Kansainyhteisön kisat  | Mitalit> Maa:   Tansania.Miesten yleisurheilu.Kansainyhteisön kisat  | Mitalit> Maa:   Tansania.Miesten yleisurheilu.Kansainyhteisön kisat  | Maa:   Tansania> Miesten yleisurheilu. |
| --- | --- | --- | --- |
|  Pronssia | Manchester 2002 | 10 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Dublin 2002 | Pitkä matka |  |
John Yuda Msuri (s. 9. kesäkuuta 1979 Dodoma) on tansanialainen entinen yleisurheilija, joka kilpaili kestävyysjuoksussa. Hän voitti hopeaa pitkältä matkalta maastojuoksun MM-kisoissa 2002 ja pronssia 10 000 metriltä saman vuoden Kansainyhteisön kisoissa. Aktiiviurallaan vain 47 kiloa painanut Yuda Msuri voitti myös kaksi pronssimitalia puolimaratonin MM-kisoissa. Hän osallistui olympialaisiin kerran, vuonna 2004. Tuolloin Yuda Msuri joutui keskeyttämään 10 000 metrin juoksussa.
Ennätykset

Lähde: IAAF
10 000 m: 27.06,17 (2002)
Maraton: 2.10.13 (2004)
Puolimaraton: 1.00.12 (2001)
5 000 m: 13.03,62 (2002)
Chásia

Chásia (kreik. Χάσια) tai Chasiá (Χασιά) voi viitata seuraaviin paikkoihin Kreikassa:
Chásia, vuori Thessalian ja Länsi-Makedonian rajalla
Chásia, Deskátin kunnan kunnallisyksikkö Grevenán alueyksikössä Länsi-Makedonian alueella
Chásia, Metéoran kunnan kunnallisyksikkö Tríkalana alueyksikössä Thessalian alueella
Fylí, aiempi Chasiá, kaupunki ja kunta Länsi-Attikan alueyksikössä Attikan alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chásia”, voi hakea sivunnimihaulla, laajalla sivunnimihaulla tai tekstihaulla.
Ja alla oli tulinen järvi

| Ja alla oli tulinen järvi |
| --- | --- |
 Elokuvan juliste.
Ohjaaja:  Risto Orko
Käsikirjoittaja:  Tauno Tattari Risto Orko Topo Leistelä Vihtori Karpio Toivo Pekkanen
Perustuu:  Maila Talvion romaaniin Jussi Raalan elämä ja loppu (1936)
Tuottaja:  Matti Schreck
Säveltäjä:  Pekka Anttinen
Kuvaaja:  Albert Rudling
Leikkaaja:  Risto Orko
Lavastaja:  Aarne Ervi
Pääosat:  Hugo Hytönen Joel Rinne Ansa Ikonen Hanna Taini
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1937
Kesto:  106 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Ja alla oli tulinen järvi on Risto Orkon ohjaama elokuva vuodelta 1937. Melodraamaksi luonnehdittu elokuva perustuu Maila Talvion elokuvaa varten kirjoittamaan käsikirjoitettuun luonnokseen Jussi Raalan elämä ja loppu (1936).
Juoni

Jussi Raala (Joel Rinne) menettää tulevan perintönsä, kartanon ja sahan, isänsä myytyä ryypiskellessään omaisuutensa paikalliselle patruuna Lumialle (Hugo Hytönen). Raala juo itsekin ja tekee lapsen torpantytön kanssa. 
Katkeroituneena hän lähtee 25 vuodeksi Amerikkaan ja rikastuttuaan palaa kostamaan.